। દુબઈ । ત્રણ મેચની વન-ડે સિરીઝમાં ૧-૧ની બરાબરી મેળવનાર પાકિસ્તાન અને ન્યૂઝીલેન્ડની ટીમ આજે સિરીઝની અંતિમ મેચમાં ટકરાશે ત્યારે બંનેની નજર સિરીઝ જીતવા પર રહેશે. પ્રથમ વન-ડેમાં ન્યૂઝીલેન્ડે ૪૭ રને વિજય મેળવ્યો હતો જ્યારે બીજી વન-ડેમાં પાકિસ્તાને છ વિકેટે જીત મેળવી હતી. બીજી વન-ડેમાં પ્રથમ બેટિંગ કરવા ઊતરેલી ન્યૂઝીલેન્ડની ટીમ શાહિનશાહ આફ્રિદીની વેધક બોલિંગ સામે સંઘર્ષ કરતી જોવા મળી હતી અને ટીમ ૫૦ ઓવરના અંતે નવ વિકેટના નુકસાને ૨૦૯ રન બનાવી શકી હતી. ન્યૂઝીલેન્ડ તરફથી રોસ ટેલરે સર્વાધિક અણનમ ૮૬ રન બનાવ્યા હતા.